Signabøur

Signabøur (dänisch: "Signebø") is a Uatschoft af d Färöer om Ostgstod fo da Haptinsl Streymoy. Am 1. Jenna 2020 hods bei ana Flech fo 5,68 km2 145 Eiwohna ghob (Dichtn: 25,53 EW/km2). D Postleitzoi is FO-416. Es ghead zua Tórshavna Kommune.
S Wuat "Signabøur" sted im Nominativ, im Akkusativ sogg ma "(á/av)" "Signabø" im Dativ sogg ma "(í/úr) Signabø(i)" und im Genitiv sogg ma "(til) Signabøar". Oan, wos z Signabøur wohnd, nennd ma "Signabingur" ( Mz.: "Signabingar").
Eadkund.
Signabour ligg om Sidgstod fom Fjord Kollafjørður, gengiwa fom Duaf Kollafjørður. Im Westn grenzt Oyrareingir o, im Sidn Kaldbaksbotnur und im Ostn Kaldbak. Es hod drei Uatsteile: Da uaspringliche Uatskean "Byrgi" (Eizoanung), da iazige Uatskean Signabøur und da Osttei fo da neichn Sidlung "Á Fløtum" (auf da Wisn).
Ma kimb fo Kollafjørður oda Leynar iwa Oyrareingir iwa d Stroß 52 ("Á Signabø") ins Duaf, de wos noch Byrgi a Sockgossn is. Fom Sidn nimb ma entweda d Stroß 10 fo Kaldbaksbotnur duachn Berg ("Kollfjarðartunnilin") oda fo Tórshavn d Stroß 50 iwan Beag ("Oyggjarvegur"). Es gib an Fuasweg auf Kaldbak, dea wos iwan Beag fiad.
Gwassa.
Da Grenzboch z Oyrareingir is da mittlane Boch fo d "Triggjaráir" (d drei Bach). Es foing fo West noch Ost: da "Grønagil" (Greana Grom), d "Høvdá" (Kopfboch), d "Mylláin" (Mijboch), da "Mjáagil" (Schmoia Grom), d "Nesá" (Londspizboch), d "Kalváir" (Heilbuttboch), d "Garðá" (Mauaboch), da "Sniðgil" (Schräga Grom) und da Boch duach d "Jøkilsgjógv" (Jøkil sei Schlucht), da Grenzboch z Kaldbak.
Zwoa Seen gibs z Signabøur: in "Tjørnin á Kambi" (Weiha om Komm) owam "Hálsur", in Sodl auf Kaldbaksbotnur, und in "Tjørnin á Breiðanesi" (Weiha on da broadn Londzung), nem da Garða.
Beag.
Da hejchste Punkt is 587 Meta iwam Meea, untahoib fom Ostgipfi fom "Kaldbakskambur" (Kaldbaka Komm). Da hejchste Gipfi am Uatsgebiet is da Mittlgipfe mid 584 Meta, gfoigd vom Westgipfe (576 m) und in Rustin (Kielfeamiga Fuasprung, 562 m). Da Sodl zwischn Rustin und Mittlgipfe hoassd "Kambsskarð" (Kommschoatn, 556 m), do fiad a da Fuasweg auf Kaldbak iwi.
Gschicht.
S eascht moi gnennd woan is Signabøur im Joa 1584, und zwoa im "Jarðarbókin" ois "Signneboe". Es woa owa scho im Joa 1400 bwohnd.
Im Joa 1903 hod da Hans Albert Grøn d Woifongsstation "Verdande" z Signabøur baud. "Verdande" is eingli a oide Firma gweng, wos in da Finnmark z Norweng woigfong hod. Da Grøn woitt eingli d Station af d Shetland-Insln aufbau, owa aus faschidane Grind iss deachd z Signabøur baud wuan. Fian Woifong hod "Verdande" zwoa Boote, "Nordkap" and "Nordkyn" fom Grøn seina oidn Firma in da Finnmark iwanumma, und in "Dimon" and "Kolter" umdaffd woan, noch d färöischn Insln Stóra Dímun und Koltur. D Boote "Dimon" (1903-1912), "Kolter" (1903-1912), "Hvalen" (1908-1911) und "Skjold" (1909) hand oiso zua Station kemma. Oas dafo is im Joa 1907 fo an fawundetn Woi so stoak ogremped wuan, dass schiaga gsunchn wa. Owa ma hods gschoffd, das mas nu zruck auf Signabøur bring und repariad.
D Station hod scho im Joa 1912 wida zuagspachd. "Verdande" is 1920 fakaffd wuan, s Matrial is zum Tei fia neiche Heisa heagnumma wuan.
Tourismus.
Aufm Hof "Signabøgarður" ko ma mid d Bauasleit a Runde spozian geh, d Gschicht fo Signabøur hean, Ressa und Schof seng und a traditionejs Essn kriang.
Bfejkarung.
&lt;graph&gt;{
 "version": 2,
 "width": 1000,
 "height": 150,
 "data": [
 "name": "table",
 "values": [
 "x": 1985,
 "y": 28
 {
 "x": 1986,
 "y": 29
 {
 "x": 1987,
 "y": 29
 {
 "x": 1988,
 "y": 35
 {
 "x": 1989,
 "y": 63
 {
 "x": 1990,
 "y": 64
 {
 "x": 1991,
 "y": 69
 {
 "x": 1992,
 "y": 72
 {
 "x": 1993,
 "y": 84
 {
 "x": 1994,
 "y": 87
 {
 "x": 1995,
 "y": 89
 {
 "x": 1996,
 "y": 90
 {
 "x": 1997,
 "y": 95
 {
 "x": 1998,
 "y": 109
 {
 "x": 1999,
 "y": 123
 {
 "x": 2000,
 "y": 137
 {
 "x": 2001,
 "y": 138
 {
 "x": 2002,
 "y": 150
 {
 "x": 2003,
 "y": 165
 {
 "x": 2004,
 "y": 160
 {
 "x": 2005,
 "y": 158
 {
 "x": 2006,
 "y": 155
 {
 "x": 2007,
 "y": 158
 {
 "x": 2008,
 "y": 155
 {
 "x": 2009,
 "y": 142
 {
 "x": 2010,
 "y": 143
 {
 "x": 2011,
 "y": 141
 {
 "x": 2012,
 "y": 141
 {
 "x": 2013,
 "y": 130
 {
 "x": 2014,
 "y": 129
 {
 "x": 2015,
 "y": 133
 {
 "x": 2016,
 "y": 135
 {
 "x": 2017,
 "y": 136
 {
 "x": 2018,
 "y": 139
 {
 "x": 2019,
 "y": 147
 {
 "x": 2020,
 "y": 145
 ]
 ],
 "scales": [
 "name": "x",
 "type": "ordinal",
 "range": "width",
 "zero": false,
 "domain": {
 "data": "table",
 "field": "x"
 },
 "name": "y",
 "type": "linear",
 "range": "height",
 "nice": true,
 "domain": {
 "data": "table",
 "field": "y"
 "axes": [
 "type": "x",
 "scale": "x"
 {
 "type": "y",
 "scale": "y"
 ],
 "marks": [
 "type": "rect",
 "from": {
 "data": "table"
 "properties": {
 "enter": {
 "x": {
 "scale": "x",
 "field": "x"
 "y": {
 "scale": "y",
 "field": "y"
 "y2": {
 "scale": "y",
 "value": 0
 "fill": {
 "value": "steelblue"
 "width": {
 "scale": "x",
 "band": "true",
 "offset": -1
}&lt;/graph&gt;